विजय माल्या का नाम आते ही, पैसा, पार्टी और मॉडल्स की तस्वीरें दिमाग में आने लगती है. विजय माल्या की लग्जरी लाइफ की चर्चा हर तरफ होती है. आज माल्या की इमेज एक डिफॉल्टर के रूप में बन गई है. लिकर किंग के नाम से मशहूर विजय माल्या व्यापार से ज्यादा अपनी लग्जरी लाइफ, दौलत और शोहरत को लेकर चर्चा में रहते थे. करीब 9000 करोड़ रुपए का लोन डिफॉल्ट करने वाले विजय माल्या को कार लवर भी कहा जाता है. माल्या के पास करीब 260 कारें, बाइक और रेस कार हैं. इस कलेक्शन को एक प्राइवेट म्यूजियम में सुरक्षित रखा गया है. माल्या का यह म्यूजियम कैलिफोर्निया में है. विजय माल्या का कार कलेक्शन साल 1913 की रॉल्स रॉयस कार की खरीद से शुरू हो गया था. माल्या का कलेक्शन इतना बड़ा हो गया था कि 1992 में उन्होंने कार कलेक्शन की देखरेख के लिए मैनेजर भी नियुक्त किया. माल्या की कुछ स्पोर्ट्स कारें इस वक्त 10 देशों में सुरक्षित हैं.